CELEX: 32007R1178
Language: da
Date: 2007-10-05 00:00:00
Title: Kommissionens forordning (EF) nr. 1178/2007 af 5. oktober 2007 om tarifering af visse varer i den kombinerede nomenklatur

10.10.2007   
            
            
               DA
            
            
               Den Europæiske Unions Tidende
            
            
               L 264/3
            
         
      KOMMISSIONENS FORORDNING (EF) Nr. 1178/2007
   af 5. oktober 2007
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige og andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Med forbehold af de foranstaltninger, der er i kraft i Fællesskabet, med hensyn til ordningen med dobbeltkontrol og forudgående og efterfølgende fællesskabstilsyn ved indførsel af tekstilvarer til Fællesskabet er det hensigtsmæssigt at fastlægge, at bindende tariferingsoplysninger, der er meddelt af medlemsstaternes toldmyndigheder vedrørende tarifering af varer i den kombinerede nomenklatur, og som ikke er i overensstemmelse med denne forordning, fortsat kan påberåbes af indehaveren i et tidsrum på 60 dage i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2).
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Med forbehold af de foranstaltninger, der er i kraft i Fællesskabet med hensyn til ordningen med dobbelt kontrol og forudgående eller efterfølgende fællesskabstilsyn ved indførsel af tekstilvarer til Fællesskabet, kan bindende tariferingsoplysninger, der er meddelt af medlemsstaternes toldmyndigheder, og som ikke er i overensstemmelse med fællesskabsretten fastsat i denne forordning, fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på 60 dage.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. oktober 2007.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved forordning (EF) nr. 733/2007 (EUT L 169 af 29.6.2007, s. 1).
   
      (2)  EFT L 302 af 19.10.1992, s. 1. Senest ændret ved forordning (EF) nr. 1791/2006 (EUT L 363 af 20.12.2006, s. 1).
   
      BILAG
      
                  Varebeskrivelse
               
               
                  Tarifering
                  KN-kode
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Varen er konfektioneret af to forskelligfarvede stykker trikotagestof af kemofibre. Stofferne egner sig til badebeklædning. Varen er beregnet til at blive båret direkte på kroppen og når til lige under busten. Den har to letforede formpressede skåle og bøjler, der fungerer som støtte.
                  Varen har smalle aftagelige skulderstropper. Den lukkes bagpå ved hjælp af et klipspænde. Den del af varen, der når om på ryggen, har klæbestrimler på indersiden, som sammen med skulderstropperne, de formpressede skåle og bøjlerne holder den på plads.
                  (brystholder udformet som en bikinioverdel)
                  (Se fotografi nr. 640 A og 640 B) (1)
                  
               
               
                  6212 10 90
               
               
                  Tarifering i henhold til almindelig tariferingsbestemmelse 1 og 6 vedrørende fortolkning af den kombinerede nomenklatur, bestemmelse 2 a) til kapitel 61 og teksten til KN-kode 6212, 6212 10 og 6212 10 90.
                  Selvom varen ligner den øverste del af en todelt badedragt (bikini) på grund af dens generelle fremtræden, snittet og stoffets beskaffenhed, er den udelukket fra position 6112 (badebeklædning), fordi den mangler den nederste del af den »todelte badedragt«. Se også de forklarende bemærkninger til HS, pos. 6112, afsnit C.
                  Varen er heller ikke en »ukomplet vare« henhørende under position 6112 (badebeklædning), jf. almindelig tariferingsbestemmelse 2 a), fordi artiklen mangler den væsentlige karakter, der kendetegner den komplette vare (dvs. en todelt badedragt), da den ikke i sig selv kan bruges til at svømme i.
                  Varen tariferes som en brystholder under position 6212, fordi denne position omfatter alle former for brystholdere. Se forklarende bemærkninger til HS, pos. 6212, andet stykke, punkt 1. De to letforede formpressede skåle med bøjler er karakteristiske for en klassisk brystholder. Sammen med klæbestrimlerne, der holder brystholderen til kroppen, er varen, med eller uden de aftagelige skulderstropper, »udformet til støtte for kroppen«. Se også forklarende bemærkninger til HS, pos. 6212, første stykke.
               
            
         
      
                  
                     
               
               
                  
                     
               
            
         (1)  Fotografierne er udelukkende vejledende.